b'\n_START_ARTICLE_\nPolicijska prevozna sredstva\n_START_PARAGRAPH_\nPolicija pri delu uporablja \xc5\xa1tevilna kopenska, vodna in zra\xc4\x8dna prevozna sredstva.\n_START_SECTION_\n\xc5\xa0tirikolesna vozila\n_START_PARAGRAPH_\nPolicijski avto je opis za vozilo, ki ga uporablja policija, za pomo\xc4\x8d pri opravljanju nalog pri patruljiranju in odzivanju na incidente. Obi\xc4\x8dajna uporaba policijskega avtomobila vklju\xc4\x8duje prevoz za policiste, da hitro pridejo na prizori\xc5\xa1\xc4\x8de incidenta, preva\xc5\xbeajo osumljence kaznivih dejanj ali patrulirajo na obmo\xc4\x8dju, hkrati pa prepre\xc4\x8dujejo kriminal. Nekateri policijski avtomobili so posebej prilagojeni za delo na prometnih cestah._NEWLINE_Prvi policijski avto je bil voz, ki ga je leta 1899 poganjala elektri\xc4\x8dna energija po ulicah Akrona v Ohiu . Prvi voznik policijska patruljnega vagona je bil iz Akrona, policijski oficir Louis Mueller starejsi. Vagon je lahko dosegel 16 milj na uro (26 km/h) in je lahko prepotoval 30 milj (48km) preden je bilo treba baterijo napolniti.  Avto je zgradil mestni strojni in\xc5\xbeenir Frank Loomis. Vozilo za 2.400 dolarjev je bilo opremljeno z elektri\xc4\x8dnimi lu\xc4\x8dmi, gongi in nosili. Prva naloga avta je bila, da pobere opitega \xc4\x8dloveka na kri\xc5\xbeanju ulic Main in Exchange. _NEWLINE_Ustaljena imena za policijska vozila so (policijska) kri\xc5\xbearka, policijski avto, panda, obmo\xc4\x8dni avto in patruljni avto. Odvisno od konfiguracije policijskih lu\xc4\x8di se lahko policijski avto imenuje tudi ozna\xc4\x8dena enota. V nekaterih angle\xc5\xa1ko govore\xc4\x8dih krajih je policijski avto lahko neformalno znan tudi kot "cop car", \xc4\x8drno-beli, cherry top, stroj za \xc5\xbeve\xc4\x8dilke ali sendvi\xc4\x8d z marmelado. V Los Angelesu so se od zgodnjih 50-ih do poznih 70-ih let, lu\xc4\x8di razlikovale od ve\xc4\x8dine, z dvema naprej obrnjenima stacionarnima rde\xc4\x8dima lu\xc4\x8dema in z rumeno utripajo\xc4\x8dimi zadnjimi lu\xc4\x8dkami znotraj \xc4\x8drnih kovinskih ohi\xc5\xa1ij, pritrjenih na streho avtomobila._NEWLINE__NEWLINE_V nekaterih delih sveta se je policijski avto uporabljal pogosteje od tradicionalnih policijskih obhodov, saj je patruliranje v avtomobilih pokrilo veliko ve\xc4\x8dje obmo\xc4\x8dje v kraj\xc5\xa1em \xc4\x8dasu.\n_START_SECTION_\nDvokolesniki\n_START_PARAGRAPH_\nPolicijsko motorno kolo je motorno kolo, ki ga uporabljajo razli\xc4\x8dne policijske enote in oddelki. Lahko je izdelano po meri, da ustreza zahtevam za izvajanje dolo\xc4\x8denih policijskih nalog. Policisti v Zdru\xc5\xbeenih dr\xc5\xbeavah pogosto imenujejo policijski motor kar "motor". Podobno so enote na motornih kolesih znane kot motorne enote._NEWLINE__NEWLINE_Okretnost motornega kolesa na prenatrpanih ulicah ponuja prednosti, ki jih ne zagotavljajo ve\xc4\x8dja, bolj tradicionalna policijska vozila. Sorazmerno majhna velikost motornega kolesa omogo\xc4\x8da hitrej\xc5\xa1i dostop do krajev nesre\xc4\x8d, ko prometne nesre\xc4\x8de ote\xc5\xbeujejo dostop s \xc5\xa1tirikolesnimi vozili._NEWLINE__NEWLINE_Policijska motorna kolesa v Zdru\xc5\xbeenih dr\xc5\xbeavah in Kanadi so obi\xc4\x8dajno narejena po meri, najpogostej\xc5\xa1e znamke pa so Harley-Davidson, Kawasaki, Honda ali BMW . Policijska kolesa Kawasaki, ki so bila narejena za ameri\xc5\xa1ki trg v Lincolnu v Nebraski, so se v septembru 2005 prenehala proizvajati._NEWLINE__NEWLINE_V Zdru\xc5\xbeenem kraljestvu so najpogostej\xc5\xa1a policijska motorna kolesa BMW iz serije RT in Yamaha FJR1300 . Policija je umaknila vseevropsko hondo ST1300, ker naj bi bila za smrt policista kriva napaka na tem motornem kolesu.  Nekatere policijske enote v mestih uporabljajo tudi skuterje ali posebna vozila, kot so neozna\xc4\x8dena (prikrita) vozila,  ali terenski motorji. _NEWLINE__NEWLINE_Britanska motorna kolesa Triumph, zgrajena v Meridenu, je uporabljala britanska in ve\xc4\x8dinoma Commonweal\xc5\xa1ka policija do leta 1983, ko se je tovarna zaprla. Policijska razli\xc4\x8dica Triumph Thunderbirda je dobila vzdevek Saint, kratica za "Stops Anything In No Time".  Motorni kolesi Nortonov Interpol in kasneje Wankelov rotacijski motor Interpol 2 so uporabljale nekatere britanske sile do razpada podjetja v za\xc4\x8detku devetdesetih let. Druge znamke, kot je BSA, so uporabljale nekatere sile reda, \xc4\x8deprav se je le model \xe2\x80\x9enoddy-bike\xe2\x80\x9c z Velocette LE pri policiji izkazal za priljubljenega kakor Triumphi._NEWLINE__NEWLINE_Leta 2008 je BMW trdil, da je najve\xc4\x8dji prodajalec policijskih motornih koles, saj je ve\xc4\x8d kot 100.000 BMW-jevih motociklov v uradni uporabi v ve\xc4\x8d kot 150 dr\xc5\xbeavah na petih kontinentih. Samo leta 2007 je BMW prodal 4.284 policijskih motornih koles po vsem svetu.  To podjetje izdeluje posebne modele, kot sta R1200RT-P in R900RT-P . Ve\xc4\x8d kot 225 ameri\xc5\xa1kih organov pregona, vklju\xc4\x8dno s kalifornijsko avtocestno patruljo ima v svojih flotah patruljnih vozil motorna kolesa BMW.\n_START_SECTION_\nTrikolesniki\n_START_PARAGRAPH_\nNekatere policijske enote za raznovrstne namene uporabljajo manj\xc5\xa1a, trikolesna vozila, kot so skuterji Cushman. Najbolj so uporabni za nadzor parkiranja, zlasti pri policistih v New Yorku in v San Franciscu..  Poleg tega so dvokolesni in trikolesni elektri\xc4\x8dni stojni skuterji (kot na primer Segway)uporabni tudi izven parkiri\xc5\xa1\xc4\x8d, saj so njihove zmogljivosti podobne zmogljivostim koles. Na nekaterih policijskih postajah v Evropi se uporabljajo trikolesni mini tovornjaki, kot je Piaggio_Ape.\n_START_SECTION_\nKolesa\n_START_PARAGRAPH_\nPolicijsko kolo je kopensko vozilo, ki ga uporabljajo policijske enote, najpogosteje v obliki gorskega kolesa. Zasnovano je tako, da izpolnjuje zahteve, ki so specifi\xc4\x8dne za posamezno enoto._NEWLINE_Okretnost teh vozil na prenatrpanih plo\xc4\x8dnikih in njihova zmo\xc5\xbenost krmarjenja po ozkih dovoznih progah predstavljata prednost pri izvr\xc5\xa1evanju nalog, ki bi jih sicer opravljala tradicionalna policijska vozila. Uporaba koles namesto avtomobilov lahko policistom olaj\xc5\xa1a dostop, zlasti na obmo\xc4\x8djih z nizko stopnjo kriminala. Kolesa lahko koristijo tudi z namenom, da se pove\xc4\x8da mobilnost in obseg pe\xc5\xa1 patrulj. Poleg tega so kolesa u\xc4\x8dinkovito sredstvo za boj proti kriminalu, kadar se uporabljajo v gosto naseljenih mestnih obmo\xc4\x8djih. Kolesa so tiha in \xc5\xa1tevilni kriminalci se ne zavedajo, da je oseba, ki se pribli\xc5\xbeuje na kolesu dejansko policist. \xc4\x8ce kriminalci posku\xc5\xa1ajo pobegniti pe\xc5\xa1, je policist na kolesu hitrej\xc5\xa1i, hkrati pa lahko kolo tudi hitro odvr\xc5\xbee, \xc4\x8de je to potrebno._NEWLINE_Kolesa so prilagojena za uporabo pri pregonu. \xc5\xa0tevilni proizvajalci koles ponujajo policijske modele, vklju\xc4\x8dno s Trek, Cannondale in Fuji . Nekatera podjetja ponujajo policijske, gasilske in EMS posebne modele, vklju\xc4\x8dno z Volcanic Manufacturing iz Olympije v Washingtonu . Mnogi modeli so opremljeni z zadnjim stojalom in torbo za opremo.\n_START_SECTION_\nPolicisti na konju\n_START_PARAGRAPH_\nPolicija lahko patruljira na konjih (konjenica) ali kamelah. Slu\xc5\xbebo lahko opravljajo tako na oddaljenih obmo\xc4\x8djih, kot v metropolah, kjer je njihova vsakodnevna funkcija ve\xc4\x8dinoma protokolarna ali simboli\xc4\x8dna, vendar pa so zaradi svoje mase in vi\xc5\xa1ine hkrati lahko zelo u\xc4\x8dinkoviti pri nadzovanju mno\xc5\xbeic. V Zdru\xc5\xbeenem kraljestvu konjenico vse pogosteje uporabljajo za prepre\xc4\x8devanje kriminalnih aktivnosti in za izvajanje zahtevnej\xc5\xa1ih policijskih nalog. Policiste na konjih se lahko anga\xc5\xbeira za opravljanje patruljiranja po parkih in obmo\xc4\x8dijh v divjini, kjer bi bili policijski avtomobili neprakti\xc4\x8dni ali hrupni, aktivno pa sodelujujo tudi ob izbruhu nemirov, kjer lahko konj uspe\xc5\xa1no potiska mno\xc5\xbeico v dolo\xc4\x8deno smer, ali jo dr\xc5\xbei pod kontrolo. Prav tako so konjeniki koristni pri lo\xc4\x8devanju posameznih kr\xc5\xa1iteljev iz mno\xc5\xbeice._NEWLINE_Znan konjeni\xc5\xa1ki policijski oddelek je Royal Canadian Mounted Police (RCMP). RCMP danes koristi standardne policijske metode in ne uporablja konj operativno, vendar se konji uporabljajo v povorki Musical ride, pa tudi v ve\xc4\x8d manj\xc5\xa1ih provincijskih policijskih enotah. V Zdru\xc5\xbeenih dr\xc5\xbeavah so tovrstne patrulje \xc5\xa1e vedno bistvene za lokalne organe pregona. Najve\xc4\x8dja tak\xc5\xa1na patrulja na Midwesternu je v Minneapolis_Police_Departmentiz Minneapolisa v Minnesoti . Ameri\xc5\xa1ka mejna patrulja je leta 2005 imela 200 konjev. Ve\xc4\x8dina je name\xc5\xa1\xc4\x8dena ob meji med ZDA in Mehiko . V Kanadi mestne policijske enote uporabljajo konjenico na obmo\xc4\x8djih, ki jih motorizirane enote ne morejo dose\xc4\x8di.\n_START_SECTION_\nZrak\n_START_PARAGRAPH_\nZra\xc4\x8dna policijska prevozna sredstva so helikopterji, letala, jadralna letala ali razli\xc4\x8dne vrste zra\xc4\x8dnih ladij, ki se uporabljajo v policijskih operacijah. Obi\xc4\x8dajno se uporabljajo za nadzor prometa, podporo zemeljskim patruljam, iskanje in re\xc5\xa1evanje, pri avtomobilskih pregonih, za opazovanje, zra\xc4\x8dno patruljiranje in obvladovanje nemirov. V ve\xc4\x8djih mestih v ZDA se policijski helikopterji uporabljajo tudi kot zra\xc4\x8dni prevoz osebja SWAT._NEWLINE__NEWLINE_Policijski helikopterji so obi\xc4\x8dajno opremljeni z opremo za no\xc4\x8dno opazovanje, infrarde\xc4\x8do kamero, nadzornimi kamerami, radarji, posebnimi radijskimi sistemi in motorji, sistemi zvo\xc4\x8dnikov, razpr\xc5\xa1ilniki solzilnega plina, reflektorji, vitli, z utripajo\xc4\x8dimi lu\xc4\x8dmi, re\xc5\xa1evalno opremo in posebnimi sede\xc5\xbei. Zrakoplov ponavadi ni opremljen z oro\xc5\xbejem._NEWLINE__NEWLINE_Policija v\xc4\x8dasih uporablja voja\xc5\xa1ke helikopterje, kot je Bell UH-1 Huey, vendar jih ve\xc4\x8dina kupi helikopterje neposredno od ve\xc4\x8djih letalskih podjetij s potrebnimi spremembami, kot so primerni radijski sprejemniki in mo\xc4\x8dni \xc5\xbearometi.\n_START_SECTION_\nVoda\n_START_PARAGRAPH_\nPolicijsko plovilo je obi\xc4\x8dajno majhno ali srednje veliko plovilo, ki ga policijske agencije uporabljajo za patruljiranje na vodi. Obi\xc4\x8dajno jih uporabljajo na ve\xc4\x8djih rekah,  v zaprtih pristani\xc5\xa1\xc4\x8dih v bli\xc5\xbeini mest ali tam, kjer je potrebna ve\xc4\x8dja prisotnost, kot jo ponuja pristani\xc5\xa1ka ali obalna stra\xc5\xbea._NEWLINE__NEWLINE_Nekateri policijski \xc4\x8dolni imajo visoko zmogljive motorje, da bi lahko ujeli begunce, ki be\xc5\xbeijo na vodi. Uporabljajo se \xc5\xbee od za\xc4\x8detka 20. stoletja.'